Ehdotus: neuvoston päätös Euroopan yhteisön sitoutumisesta soveltamaan Yhdistyneiden Kansakuntien Euroopan talouskomission sääntöä N:o 61 hyötyajoneuvojen hyväksynnästä ohjaamon takaseinän etupuolella olevien ulkonevien osien osalta /* KOM/2008/0675 lopull. - AVC 2008/0205 */





[pic] | EUROOPAN YHTEISÖJEN KOMISSIO | Bryssel 29.10.2008 KOM(2008) 675 lopullinen 2008/0205 (AVC) Ehdotus: NEUVOSTON PÄÄTÖS Euroopan yhteisön sitoutumisesta soveltamaan Yhdistyneiden Kansakuntien Euroopan talouskomission sääntöä N:o 61 hyötyajoneuvojen hyväksynnästä ohjaamon takaseinän etupuolella olevien ulkonevien osien osalta (komission esittämä) 2008/0205 (AVC) Ehdotus: NEUVOSTON PÄÄTÖS Euroopan yhteisön sitoutumisesta soveltamaan Yhdistyneiden Kansakuntien Euroopan talouskomission sääntöä N:o 61 hyötyajoneuvojen hyväksynnästä ohjaamon takaseinän etupuolella olevien ulkonevien osien osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista (vuoden 1958 tarkistettu sopimus) 27 päivänä marraskuuta 1997 tehdyn neuvoston päätöksen 97/836/EY[1] ja erityisesti sen 3 artiklan 3 kohdan ja 4 artiklan 2 kohdan toisen luetelmakohdan, ottaa huomioon komission ehdotuksen[2], ottaa huomioon Euroopan parlamentin puoltavan lausunnon[3], sekä katsoo seuraavaa: (1) Hyötyajoneuvojen hyväksynnästä ohjaamon takaseinän etupuolella olevien ulkonevien osien osalta annetun Yhdistyneiden Kansakuntien Euroopan talouskomission säännön N:o 61 yhdenmukaisten vaatimusten tarkoituksena on poistaa tekniset esteet osapuolten väliseltä moottoriajoneuvojen kaupalta ja varmistaa kyseisten ajoneuvojen korkeatasoinen käyttöturvallisuus ja -suojaus. (2) Sääntö N:o 61 on annettu tiedoksi osapuolille, ja se on tullut voimaan säännössä vahvistettuna päivänä tai vahvistettuina päivinä vuoden 1958 tarkistettuun sopimukseen liitettävänä sääntönä kaikkien niiden osapuolten osalta, jotka eivät ole ilmoittaneet, että ne eivät hyväksy sääntöä. (3) Sääntö on otettava osaksi moottoriajoneuvojen hyväksyntäjärjestelmää ja näin ollen sisällytettävä yhteisön voimassaolevaan lainsäädäntöön, ON PÄÄTTÄNYT SEURAAVAA: 1 artikla 1. Euroopan yhteisö sitoutuu soveltamaan Yhdistyneiden Kansakuntien Euroopan talouskomission sääntöä N:o 61 hyötyajoneuvojen hyväksynnästä ohjaamon takaseinän etupuolella olevien ulkonevien osien osalta[4]. 2. Säännön teksti on tämän päätöksen liitteenä[5]. 2 artikla [Direktiivin 70/156/ETY 9 artiklan 1 kohdan] / [Direktiivin 2007/46/EY 35 artiklan] säännösten mukaisesti tunnustetaan Yhdistyneiden Kansakuntien Euroopan talouskomission säännön N:o 61 sekä Euroopan parlamentin ja neuvoston direktiivin 92/114/EY vaatimusten vastaavuus. Tehty Brysselissä Neuvoston puolesta (…) Puheenjohtaja [1] EUVL C […], […], s. […]. [2] EUVL C […], […], s. […]. [3] EUVL C […], […], s. […]. [4] Vrt. asiakirja E/ECE/324-E/ECE/TRANS/505/Rev.1/Add.93 – muutokset 1–4. [5] Sääntö julkaistaan jossain Euroopan unionin virallisen lehden tulevassa numerossa.